Broj: 0401- 1340/1

Budva, 11. 04. 2024. godine

Na osnovu Odluke o proglašavanju zaštićenog područja Parka prirode „Platamuni” („Sl. list CG", broj 063/21 od 14.06.2021), Plana upravljanja za Park prirode „Platamuni” (Akt Ministarstva ekologije, prostornog planiranja i urbanizma broj 01-9263/3 od 23. 12. 2022. godine) i Pravilnika o formiranju Savjetodavnog tijela za zaštićeno područje Park prirode „Platamuni” (broj: 0203 - 4618/4-3 od 15.12.2023. godine), Javno preduzeće za upravljanje morskim dobrom Crne Gore, kao upravljač zaštićenim područjima u zoni morskog dobra, objavljuje:

**JAVNI POZIV**

**LOKALNIM UDRUŽENJIMA I NEVLADINIM ORGANIZACIJAMA**

**ZA SARADNJU**

**Povodom formiranja Savjetodavnog tijela za Park prirode ,,Platamuni”**

**Predmet i cilj poziva**

Javno preduzeće za upravljanje morskim dobrom Crne Gore poziva zainteresovana lokalna udruženja ribara, ronilaca, poljoprivrednika, zakupaca plaža, turističkih prevoznika na moru, kao i nevladinih organizacija (NVO) da se prijave za učešće u radu Savjetodavnog tijela za zaštićeno područje Park prirode ,,Platamuni“. Pravo učešća na ovom Pozivu imaju lokalna udruženja i nevladine organizacije registrovane u Crnoj Gori, isključivo sa sjedištem na teritoriji opštine Kotor.

Cilj ovog Poziva je postizanje veće efikasnosti i saradnje između upravljača i zainteresovanih strana, u pravcu održavanja i poboljšanja uslova i statusa zaštite Parka prirode ,,Platamuni”. Pored lokalnih udruženja i nevladinih organizacije u Savjetodavno tijelo biće uključeni i predstavnici relevantnih lokalnih i republičkih institucija. Rad članova Savjetodavnog tijela je na volonterskoj osnovi, bez naknade. Troškove organizacije sastanaka snosiće upravljač, odnosno Javno preduzeće za upravljanje morskim dobrom Crne Gore.

Ovim Javnim pozivom, a u skladu sa Pravilnikom o formiranju Savjetodavnog tijela za zaštićeno područje Park prirode „Platamuni” (broj: 0203 - 4618/4-3 od 15.12.2023. godine), biraju se:

a) 2 predstavnika udruženja ribara;

b) 1 predstavnik udruženja ronilaca;

c) 1 predstavnik udruženja poljoprivrednika;

d) 1 predstavnik udruženja zakupaca plaža;

e) 1 predstavnik udruženja turističkih prevoznika na moru;

f) 1 predstavnik drugih privrednih subjekata;

g) 1 predstavnik nevladinih organizacija.

**Uslovi koje moraju ispunjavati članovi Savjetodavnog tijela koji se biraju putem Javnog poziva:**

* da je udruženje ili nevladina organizacija upisana u relevantni registar najmanje godinu dana prije objavljivanja Javnog poziva;
* da udruženje ili nevladina organizacija ima sjedište na teritoriji opštine Kotor;
* kandidat koji predstavlja udruženje ili nevladinu organizaciju može biti lice koje je crnogorski državljanin i ima prebivalište na teritoriji opštine Kotor, da nije član političke partije, javni funkcioner, državni ili lokalni službenik ili namještenik, rukovodilac ili zaposleni u javnoj ustanovi ili privrednom društvu čiji je osnivač država ili opština i da ima iskustva u oblasti zaštite životne sredine.

Komisija Javnog preduzeća prihvatiće ono udruženje ili nevladinu organizaciju koja ima iskustva u realizaciji aktivnosti iz oblasti zaštite životne sredine na području opštine Kotor.

Rok za ocjenu pristiglih prijava je najviše 5 radnih dana po isteku roka za prijavu, nakon čega će Javno preduzeće za upravljanje morskim dobrom Crne Gore sva prijavljena udruženja/nevladine organizacije obavijestiti o rezultatima.

**Izbor članova savjetodavnog tijela**

Članovi Savjetodavnog tijela mogu biti isključivo predstavnici udruženja ili nevladine organizacije koji ispunjavaju navedene uslove.

U slučaju da veći broj predstavnika udruženja ili nevladinog sektora ispunjava tražene uslove, isti će biti izabrani da budu članovi Savjetodavnog tijela, s tim što će se smijenjivati na godišnjem nivou. Na taj način se omogućava svim zainteresovanim udruženjima i nevladinim organizacijma da uzmu učešće u radu Savjetodavnog tijela.

Rješenje o imenovanju članova Savjetodavnog tijela Parka prirode „Platamuni“ donosi Javno preduzeće za upravljanje morskim dobrom Crne Gore, najkasnije do 31.12. tekuće godine za sledeću godinu.

**Prijava na Poziv**

Prijava se podnosi na predviđenom formularu koji se može dobiti u Javnom preduzeću ili na web site-u [www.morskodobro.me](http://www.morskodobro.me) .

Uz potpisanu i pečatiranu prijavu, Udrženja treba da dostave:

* Rješenje o registraciji udruženja u opštini Kotor najmanje godinu dana prije objavljivanja Javnog poziva, *original ili* *ovjerena fotokopija;*
* Kratak CV udruženja (dosadašnji rada, *original potpisan i pečatiran;*
* Potvrda o prebivalištu kandidata, *original potpisana i pečatirana;*
* Izjava predstavnika udruženja da nije član organa političke partije, javni funkcioner, rukovodeće lice ili državni i lokalni službenik, odnosno namještenik, *original potpisana i pečatirana, ovjerena od strane Notara;*
* Izjavu udruženja da prihvata sve uslove precizirane tekstom Poziva lokalnim uduženjima i nevladinim organizacijama za saradnju: *Povodom formiranja Savjetodavnog tijela za Park prirode ,,Platamuni” broj: 0401- 1340/1 od 11. aprila 2024. godine*, *original potpisana i pečatirana, ovjerena od strane Notara;*

Nevladine organizacije treba da dostave:

* Rješenje o registraciji NVO u opštini Kotor, najmanje godinu dana prije objavljivanja Javnog poziva, *original ili* *ovjerena fotokopija;*
* Kratak CV nevladine organizacije (dosadašnji rad), *original potpisan i pečatiran;*
* Potvrda o prebivalištu kandidata, *original potpisana i pečatirana;*
* Izjava predstavnika nevladine organizacije da nije član organa političke partije, javni funkcioner, rukovodeće lice ili državni i lokalni službenik, odnosno namještenik, *original potpisana i pečatirana, ovjerena od strane Notara;*
* Izjavu NVO da prihvata sve uslove precizirane tekstom Poziva lokalnim uduženjima i nevladinim organizacijama za saradnju: *Povodom formiranja Savjetodavnog tijela za Park prirode ,,Platamuni” broj: 0401- 1340/1 od 11. aprila 2023. godine*, *original potpisana i pečatirana, ovjerena od strane Notara;*

**Prijave na Poziv sa traženom dokumentacijom podnose se na Arhivu Javnog preduzeća za upravljanje morskim dobrom, zaključno sa 26. 04. 2024. godine do 12 časova.**

**KONTAKT INFORMACIJE**

|  |  |
| --- | --- |
| **Naručilac:** Javno preduzeće za upravljanje morskim dobrom Crne Gore | **Kontakt osobe:** Aleksandra Ivanović |
| **Adresa:** Budva, Popa Jola Zeca b.b. | **Poštanski broj:** 85310 |
| **Telefon:** 033.452.709 | **Faks:** 033.452.685 |
| **E-mail:** aleksandra.ivanovic@morskodobro.com | **Internet stranica:** www.morskodobro.me |